Vasvár Város Képviselő-testülete

**Jegyzőkönyv**

**Vasvár Város Önkormányzata Képviselő-testülete 2019. április 12-én megtartott rendkívüli üléséről**

**Határozatok:**

**102.** Pályázat benyújtása a „Nemzeti Ovi-Sport Programra”

**103.** Tűzoltóság feladatellátásához támogatási igény benyújtása

Vasvár Város Képviselő-testülete

**Jegyzőkönyv**

**Készült** Vasvár Város Önkormányzata Képviselő-testülete 2019. április 12-én megtartott rendkívüli üléséről.

**Az ülés helye:** Városháza nagyterme

**Jelen voltak:** Tóth Balázs polgármester, Sejber Mihály alpolgármester, Galambos István tanácsnok és Dr. Pataky Pál tanácsnok (4 fő)

**Távolmaradását előre bejelentették:** Unger József, Dr. Fabók Tibor és Gergye Rezső képviselők (3 fő)

**Tanácskozási joggal jelen voltak:**

Dr. Ódor Ildikó jegyző

**Tóth Balázs polgármester** köszöntötte a megjelenteket. Megállapította, hogy a képviselő-testület határozatképes, az ülést megnyitotta. Javasolta a meghívóban szereplő napirend megtárgyalását.

Képviselő-testület a napirenddel 4 igen szavazattal – ellenszavazat és tartózkodás nélkül – egyhangúlag egyetértett, majd az alábbiak szerint jóváhagyta azt:

1. Előterjesztés az Ovi-Sport Közhasznú Alapítvány által kiírt „Nemzeti Ovi-Sport Program” pályázati felhívására támogatási kérelem benyújtására és önerő biztosítására

Előadó: TÓTH BALÁZS polgármester

1. Előterjesztés Vasvár Város Önkormányzata 2019. évi rendkívüli önkormányzati támogatására vonatkozó igénye benyújtásáról

Előadó: TÓTH BALÁZS polgármester

1. **napirendi pont:**

**Előterjesztés az Ovi-Sport Közhasznú Alapítvány által kiírt „Nemzeti Ovi-Sport Program” pályázati felhívására támogatási kérelem benyújtására és önerő biztosítására**

**Tóth Balázs polgármester** kérdés, hozzászólás nem lévén szavazásra tette fel az előterjesztésben található határozati javaslatot.

Képviselő-testület a határozati javaslattal 4 igen szavazattal – ellenszavazat és tartózkodás nélkül – egyhangúlag egyetértett, majd meghozta a következő határozatot:

**102/2019.(IV.12.) számú képviselő-testületi határozat:**

Vasvár Város Önkormányzata Képviselő-testülete támogatja az Ovi-Sport Közhasznú Alapítvány (a továbbiakban: Alapítvány) támogatására vonatkozó előterjesztést és kötelezettséget vállal arra, hogy az Alapítvánnyal a pályázat pozitív elbírálásáról szóló értesítést követő 60 napon belül támogatási szerződést köt.

A Vasvár Város Önkormányzata az Alapítvány rendelkezésére bocsátja a kijelölt óvodák pontos nevét, címét, helyrajzi számot, valamint a földhivatali nyilvántartási lap másolatát, közmű nyilatkozatot tesz, és gondoskodik az igazolás beszerzéséről, hogy a pálya kialakítás nem építési engedély köteles.

A Vasvár Város Önkormányzata megismerte, támogatja és az Alapítvánnyal együttműködve megvalósítja az Alapítvány kizárólagos rendelkezési körébe tartozó Ovi-Sport Programot.

A Vasvár Város Önkormányzata a Program megvalósításához az Alapítványon keresztül önrészt (fejlesztési támogatást) biztosít. Az önrész (fejlesztési támogatás) megközelítőleg bruttó 4.500.000 Ft, azaz négymillió-ötszázezer forint/Program/óvoda támogatási összeget jelent. A pontos összeg a Program befejezését követően, az Alapítvány által készített elszámolásban kerül meghatározásra, melyet az önkormányzat ellenőrzés után elfogad.

Határidő: támogatási kérelem benyújtására 2019. április 28.

Felelős: Tóth Balázs polgármester

1. **napirendi pont:**

**Előterjesztés Vasvár Város Önkormányzata 2019. évi rendkívüli önkormányzati támogatására vonatkozó igénye benyújtásáról**

**Tóth Balázs polgármester** kérdés, hozzászólás nem lévén szavazásra tette fel az előterjesztésben található határozati javaslatot.

Képviselő-testület a határozati javaslattal 4 igen szavazattal – ellenszavazat és tartózkodás nélkül – egyhangúlag egyetértett, majd meghozta a következő határozatot:

**103/2019.(IV.12.) számú képviselő-testületi határozat:**

Vasvár Város Önkormányzata Képviselő-testülete a Magyarország 2019. évi központi költségvetéséről szóló 2018. évi L. törvény 3. melléket I. 10. pont szerint támogatási igényt kíván benyújtani, 4.429.516 Ft összegre, az önkormányzati tűzoltóság feladatellátásához szükséges többletforrásra.

Vasvár Város Önkormányzata az államháztartási törvény végrehajtásáról szóló 368/2011.(XII.31.) Korm. rendelet 75. § (2) szerint, a támogatás benyújtásához a következő tartalmú nyilatkozatot teszi:

A támogatási kérelemben foglalt adatok, információk és dokumentumok teljeskörűek, valósak és hitelesek, a támogatás tárgyában pályázat benyújtására a korábbiakban vagy egyidejűleg nem került sor.

Vasvár Város Önkormányzata nem áll jogerős végzéssel elrendelt végelszámolás, felszámolás alatt, ellene jogerős végzéssel elrendelt csődeljárás vagy egyéb, a megszüntetésére irányuló, jogszabályban meghatározott eljárás nincs folyamatban.

Vasvár Város Önkormányzata az államháztartásról szóló 2011. évi CXCV. törvény 48/B §-ában és 50. §-ában meghatározott követelményeknek megfelel.

Vasvár Város Önkormányzatának harmadik fél irányában nem áll fenn olyan kötelezettsége, amely a költségvetési támogatás céljának megvalósulását meghiúsíthatja.

Vasvár Város Önkormányzata a támogató által előírt biztosítékokat rendelkezésre bocsátja legkésőbb a 368/2011. (XII.31.) Korm.rendelet 85. § (3) bekezdésében meghatározott időpontig.

Vasvár Város Önkormányzata a költségvetési támogatás tekintetében adólevonási joggal nem rendelkezik.

Vasvár Város Önkormányzata, a támogatott tevékenység hatósági engedélyhez kötöttsége esetén, annak megvalósításához hatósági engedéllyel rendelkezik.

Vasvár Város Önkormányzatának nincs esedékessé vált és meg nem fizetett köztartozása (adó- járulék-, illeték-, vámtartozása).

Vasvár Város Önkormányzata adósságrendezési eljárás alatt nem áll.

Határidő: rendkívüli önkormányzati támogatás benyújtására 2019. április 18.

Felelős: Dr. ÓDOR ILDIKÓ jegyző

**Tóth Balázs polgármester** több tárgy nem lévén az ülést berekesztette.

K.m.e.

TÓTH BALÁZS Dr. ÓDOR ILDIKÓ

polgármester jegyző